title: Tauro (astrolochía)
text: Tauro ye o segundo signo astrolochico d'o zodiaco que ye cruzau por o Sol entre o 20 d'abril y o 20 de mayo alto u baixo y seguntes os anyos. Iste signo s'asocia historicament con a constelación de Tauro. En bellas cosmogonías Tauro ye ligau con l'elemento clasico d'a Tierra y se clasifica, alavez, como un signo de tierra y de qualidat fixa.
  
  Ye rechiu por a planeta y divinidat Venus, si bien bells astrologos consideran que o suyo rechent moderno hauría d'estar a planeta nana Ceres. As suyas colors son o rosa y o verde fosco y as piedras con as que s'identifica son o quarz rosa y a esmeralda.
  
  En l'arquetipo de personalidat de Tauro i apareixen, seguntes a mayor parti d'a comunidat astrolochica, caracteristicas tals como a lentitut de reacción, a perseverancia, l'obstinación, a escasez d'expresividat comunicativa, a posesividat, tanto material como en as relacions humanas, y a fuerza de voluntat.
  
  Os tauros fan pacha más que más con os atros signos de tierra (Virgo y Capricorno) y con os signos d'augua difueras de, con matices, Escurpión por estar-ne o suyo oposau igual que mantiene una fuerte incompatibilidat con León y Aquario. Manimenos, iste quadro de compatibilitatz y incompatibilitatz no reflecta un perfil individual u lectura individual tal como s'interpreta adrintro de l'astrolochía, sino que reflecta una orientación cheneral y a referencia a la compatibilidat seguntes lo que ye dictau por variables como qualidatz y elementos en o zodiaco.
  
  O simbolo que representa iste signo ye un cerclo con dos cuernos, imitando a un toro, encara que en alquimia o mesmo signo se refiere a o bismuto.
  
  Se veiga tamién
   Tauro (constelación)
  
  Referencias 
  
  Signos d'o zodiaco